Til superfinale
Etter at alle deltakerne hadde fremført sin finalelåt var det kun to som kunne gå hele veien til superfinalen. 
Det var 34-åringen Øyvind Boye Løvold og 18-åringen Yvonne Nordvik Sivertsen som trakk det lengste strået. 

Nordvik Sivertsen var først ut i superfinalen, og sang «Youth» av Daughter. 
Hun fikk stående applaus fra publikum og mentorer, og tørket tårer mens hun sto på scenen. 

– Det er bare helt fenomenalt! 
Det er en lavmælt maktdemonstrasjon. 
Det er det beste du har gjort i hele konkurransen, sa mentor Espen Lind. 

Morten Ståle Nilsens dom: 

– Begynnelsen bevrer av enten nervøsitet eller følelser. 
Trolig begge deler – fint låter det i alle fall. 
Hun tar resolutt fatt i den noe konturløse låten, og synger den med en innlevelse som overgår den i bandet Daughters original. 
Hun kommuniserer stort alvor, uten at det føles affektert eller «spilt». 
Nordvik Sivertsen er en sånn «født til å synge»-type. 
Nydelig. 
